लोकपाल बिल को लेकर सरकार का स्टेंड पल-पल बदल रहा है. अब खबर आ रही है कि सरकार लोकपाल बिल को 22 दिसंबर को ही संसद में पेश कर सकती है. ये बयान दिया है संसदीय कार्य राज्यमंत्री राजीव शुक्ला ने. लोकपाल पर चर्चा कब होगी--इसका ऐलान कल हो सकता है. दूसरी तरफ थोड़ी देर बाद कैबिनेट की बैठक शुरु होने वाली है. इसमें लोकपाल पर बात होगी. बैठक से पहले वरिष्ठ मंत्रियों के ग्रुप ने सरकार से सिफारिश की है कि वो सीबीआई को लोकपाल के दायरे में ना लाए.